section_heading: Kino zarada
paragraph_text: Ukupno je film Klonovi napadaju u kinima u Sjevernoj Americi utržio 310,676,740 dolara dok je u ostatku svijeta zaradio dodatnih 338,721,588 čime njegova sveukupna kino zarada danas iznosi 649,398,328 dolara. Premda se radi o velikom komercijalnom uspjehu, on se svejedno nalazi u sjeni puno većeg box-office rezultata kojeg je ostvarila Fantomska prijetnja tri godine ranije. Također, Klonovi napadaju na kraju godine nije postao najgledaniji film - bez obzira radilo se u kinima u Sjevernoj Americi (gdje je zauzeo treće mjesto) ili u ostatku svijeta (gdje je zauzeo četvrto mjesto); na taj način to je postao prvi film iz sage Zvjezdanih ratova kojem to nije uspjelo. U Sjevernoj Americi gledaniji od njega bili su filmovi Spider-Man i Gospodar prstenova: Dvije kule koji su, uz to što su zaradili više novaca, također puno bolje prošli kod filmske kritike. U svijetu, osim dva spomenuta filma, od njega je također bio bolji i film Harry Potter i Odaja tajni premda su Klonovi od tog filma bili gledaniji u Sjevernoj Americi. Kada se prilagodi inflacija, Klonovi napadaju je najslabiji igrani film iz sage Zvjezdanih ratova kada su box-office rezultati u pitanju u Sjevernoj Americi premda se i dalje nalazi među 100 filmova s najvećom zaradom u povijesti.<ref>